หลังทานข้าวแล้วปวดท้องด้านซ้ายบ้างครั้งมีถ่ายท้องแต่ไม่ท้องเสีย
สวัสดีค่ะ อาการปวดท้องด้านซ้าย หลังกินอาหาร ไม่มีถ่ายเหลวนั้น อาจจะเกิดมาจาก ปวดจากการรับประทานอาหารมากเกินไปในแต่ละมื้อ หรือหลังกินอิ่มใหม่ๆแล้วไปออกแรงมากๆทันที ปวดจากกระเพาะอาหารอักเสบหรือมีแผลในกระเพาะอาหาร โดยมักจะปวดมากที่ท้องด้านซ้ายบนสัมพันธ์กับมื้ออาหารได้ สาเหตุอื่นๆเช่น การมีลำไส้อักเสบ มักปวดบิดๆทั่วท้องได้ ลำไส้แปรปรวน หรือปวดจากกล้ามเนื้ออักเสบ มักสัมพันธ์กับท่าทางชัดเจนเบื้องต้นควรรับประทานอาหารอ่อนและสุกสะอาดให้ตรงเวลา 3 มื้อ ไม่กินอาหารมันๆหรืออาหารที่ย่อยยากที่มื้อใหญ่เกินไป ดื่มน้ำมากๆ เดินย่อยเบาๆหลังมื้ออาหารได้ควรไปพบแพทย์หากปรับพฤติกรรมแล้วมีอาการมากต่อเนื่องจนรบกวนการใช้ชีวิตประจำวัน ทำให้กินได้น้อยลง คลื่นไส้ อาเจียน น้ำหนักลด หรือมีการขับถ่ายที่เปลี่ยนแปลงไป